cyanic-selkie/wikianc huggingface dataset:
உணவுக்குப் பின்
உணவுக்குப் பின் செயல்முறைகள்
உணவு உட்கொண்ட பின்னர், பல்வேறு வளர்சிதை மாற்ற செயற்பாடுகள் மூலமாக இரைப்பை குடலில் உணவு செரிமானம் அடைகிறது. சிறிய அலகுகளில் இருந்து பெரிய கரிம மூலக்கூறுகள் வளர்மாற்றம் அடைகின்றன. இணைப்பரிவு நரம்புத் தொகுதியின் நடவடிக்கைகளை அதிகரிப்பதற்காக உடலை ஓய்வு கொள்ளச் செய்து செரிமாணம் அடையச் செய்தல் என்பதுதான் உணவுக்குப் பின் என்ற சொற்றொடரின் வகைப்பாடாகும்.
மேற்கோள்கள்
பகுப்பு:மருத்துவ கலைச்சொற்கள்
பாவுகதாயினி
பாவுகதாயினி இராகம் கருநாடக இசையில் பயன்படும் இராகங்களில் ஒன்றாகும். இது 56 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 2 ஆவது மேளமாகிய சண்முகப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), கைசிகி நிஷாதம்  (நி2) ஆகிய சுரங்கள் வருகின்றன.
கிளென் மெக்ரா
கிளென் டொனால்ட் மெக்ரா Glenn Donald McGrath (பிறப்பு: பெப்ரவரி 9, 1970) என்பவர் ஆத்திரேலியத் துடுப்பாட்ட அணியின் முன்னாள் மித  விரைவு வீச்சாளர் ஆவார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய வடிவங்களில் ஆத்திரேலிய அணிக்காக விளையாடியுள்ளார். அனைத்துக்காலத்திற்குமான சிறந்த பந்து வீச்சாளர்களில் ஒருவராகக் கருதப்படுகிறார். 1990 முதல் 2000 ஆகிய ஆண்டுகளில் துடுப்பாட்டங்களில் ஆத்திரேலியா ஆதிக்கம் செலுத்தியதற்கு இவரும் முக்கியக் காரணமாக இருந்துள்ளார்.
நிலையான வேகத்திலும் துல்லியமான பந்துவீச்சிற்காகவும் ,சிக்கனமாகப் பந்து வீசி இலக்குகளை வீழ்த்துவதற்காகவும் இவர் பரவலாக அறியபடுகிறார். இவரின் காலகட்டத்தில் அபாயகரமான பந்துவீச்சளர்களில் ஒருவராக அறியப்படுகிறார். தேர்வுத் துடுப்பாட்டப் போட்டிகளில் அதிக இலக்குகளை வீழ்த்திய விரைவு வீச்சாளர்களில் முதல் இடத்திலும் அனைத்துப் பந்துவீச்சளர்களின் வரிசையில் முத்தையா முரளிதரன், ஷேன் வோர்ன், அனில் கும்ப்ளே ஆகியோர்க்கு அடுத்தபடியாக நான்காவது இடத்தில் உள்ளார். மேற்கூறிய அனைத்துப் பந்துவீச்சளர்களும் சுழற்பந்து வீச்சாளர்கள் என்பது குறிப்பிடத்தகுந்தது. ஒருநாள் பன்னாட்டுத் துடுப்பாட்டப் போட்டிகளில் 381 இலக்குகளைக் கைப்பற்றி அதிக இலக்குகள் வீழ்த்தியவர்கள் தரவரிசையில் 7 ஆவது இடத்தில் உள்ளார். மேலும் துடுப்பாட்ட உலகக்கிண்ணப் போட்டிகளில் அதிக இலக்குகள் வீழ்த்தியவர்கள் எனும் சாதனையைப் படைத்துள்ளார். டிசம்பர் 23, 2006 ஆம் ஆண்டில் தேர்வுத் துடுப்பாட்டப் போட்டிகளில் இருந்து ஓய்வு பெறுவதாக அறிவித்தார். சனவரி,2007 இல் நடைபெற்ற ஐந்தாவது ஆஷஸ் தொடரோடு இவர் ஓய்வு பெற்றார். 2007 துடுப்பாட்ட உலகக்கிண்ணத்தோடு ஒருநாள் பன்னாட்டுத் துடுப்பாட்டப் போட்டிகளில் இருந்தும் தனது ஓய்வினை அறிவித்தார். இந்தத் தொடரின் தொடர்நாயகன் விருதினைப் பெற்று ஆத்திரேலிய அணிவெற்றி பெற மிக முக்கியமான நபர்களில் ஒருவராக விளங்கினார்.
இந்தியன் பிரீமியர் லீக் தொடரின் முதல் பருவகாலத்தில் டெல்லி டேர்டெவில்ஸ் அணிக்காக விளையாடினார். அந்தத் தொடரில் மிகச் சிக்கனமாகப் பந்து விசியவர்களின் பட்டியலில் முதலிடம் பிடித்தார். ஆனால் இரண்டாவது பருவகாலங்களில் இருந்து அவர் விளையாடவில்லை.
மூன்றாம் சேனன்
மூன்றாம் சேனன் என்பவன், அனுராதபுரத்தில் இருந்து இலங்கையை ஆண்ட சிங்கள அரசர்களுள் ஒருவன். இரண்டாம் உதயன் காலமான பின்னர் இவன் அரசுரிமை பெற்றான். கி.பி. 938 இல் அரியணை ஏறிய மூன்றாம் சேனன் கி.பி. 948 வரை அரசு புரிந்தான்.
துணை அரசனாக இருந்தபோது சாதுக்களதும், மக்களினதும் கோபத்துக்கு ஆளாகியிருந்த போதிலும், இவன் ஒரு மதிநுட்பம் வாய்ந்த அரசன் என்று மகாவம்சம் கூறுகிறது. இவன் பதவி ஏற்றதும் பல்வேறு அறச்செயல்களில் ஈடுபட்டான். தானும் மத அனுட்டானங்களில் ஈடுபட்டான். மதகுருமாருக்கான உறைவிடங்களைக் கட்டிக் கொடுத்ததுடன், அவர்களுக்கான பிற வசதிகளையும் செய்து கொடுத்தான். இலங்கை முழுவதிலும் இருந்த பழைய விகாரைகளைத் திருத்தினான். முன்னோர்கள் செய்த திருப்பணிகளைப் பேணுவதற்கான ஒழுங்குகளையும் செய்ததுடன், விகாரைகளுக்குப் படிமங்களையும் ஓவியங்களையும் வழங்கினான். புத்த சமய விழாக்களையும் ஒழுங்காக நடத்தினான். பாசனத்துக்கான குளங்களைத் திருத்தி வேளாண்மையை மேம்படுத்த உதவினான்.
தனது ஒன்பதாவது ஆட்சியாண்டில் மூன்றாம் சேனன் இவ்வுலக வாழ்வை நீத்தான். இவனுக்குப் பின் இவனது நண்பனும், துணை அரசனுமான உதயன் அரசனானான்.
இவற்றையும் பார்க்கவும்
பகுப்பு:அனுராதபுர மன்னர்கள்
கிளென் மெக்ரா
மெட்ராசு இறப்பர் பேக்டரி பேஸ் பவுண்டேசன் நிறுவனத்தின் இயக்குநராக இருந்தார். இவருக்கு முன்பாக டென்னீஸ் லில்லீ என்பவர் இருபத்தி ஐந்து ஆண்டுகள் இயக்குநராக இருந்தார். இவர் தற்போது மெக்றா பவுண்டேசனுடைய துனை இயக்குநராக இருந்து வருகிறார். இவரின் முதல் மனைவி ஜேன் மார்பகப் புற்றுநோயினால் பாதிக்கப்பட்டார். அதிலிருந்து மார்பகப் புற்றுநோய்க்கு எதிரான பரப்புரைகளில் ஈடுபட்டு வருகிறார்.
ஆரம்பகால வாழ்க்கை
மெக்ரா பெப்ரவரி 9, 1970 டப்போவில் பிறந்தார். இவரின் பெற்றோர் பிவர்லி மற்றும் கெவின் மெக்ரா ஆவர். இவர் நியூ சவுத் வேல்ஸ்சில் வளர்ந்து வந்தார். இங்கு துடுப்பாட்டம் விளையாடி வந்த போது இவரின் திறமையை டக் வால்டர்ஸ் என்பவர் கண்டறிந்தார். பின் சதர்ன்லேண்ட் அணிக்காக முதல் துடுப்பாட்டங்களில் விளையாடினார். பின் 1992- 1993 ஆம் ஆண்டுகளில் நியூ சவுத்து வேல்சு புளூசு அணிக்காக விளையாடினார். எட்டு முதல் தரத் துடுப்பாட்டங்களில் விளையாடிய பிறகு இவர் தேர்வுத் துடுப்பாட்டப் போட்டிகளில் ஆத்திரேலியத் துடுப்பாட்ட அணியில் விளையாடுவதற்காகத் தேர்வு செய்யப்பட்டார்.
உள்ளூர் போட்டிகள்
மெக்ராத் 2000 ஆம் ஆண்டில் கவுண்டி வாகையாளர் போட்டியில் வொர்செஸ்டர்ஷையர் அணிக்காக விளையாடினார். 14 முதல் தரத் துடுப்பாட்டப் போட்டிகளில் விளையாடிய இவர் 80 இழப்புகளை 13.21 எனும் சராசரியில் எடுத்தார். அதன் ஒரு போட்டியில் 41 ஓட்டங்களை விட்டுக் கொடுத்து 8 இழப்புகளைக் கைப்பற்றினார்.மேலும் நார்தம்ப்டன்ஷர் அணிக்கு எதிரான போட்டியில் இவர் தனது முதல் ஐந்து இலக்குகளையும், அரை நூறு ஓட்டங்களையும் எடுத்தார். அவர் 2004 இல் மிடில்செக்ஸிற்காக ஒரு சில போட்டிகளிலும் விளையாடினார்.நான்கு போட்டிகளில் விளையாடிய இவர் ஒன்பது இலக்குகளை மட்டுமே கைப்பற்றினார்.
தனிப்பட்ட வாழ்க்கை
கிளெனின் முதல் மனைவி, ஜேன் லூயிஸ் (நீ ஸ்டீல்), ஐக்கிய இராச்சியத்தில் பிறந்தார், இவர்களது திருமணத்திற்கு முன்பு விமான உதவியாளராக பணிபுரிந்தார். கிளென் மற்றும் ஜேன் 1995 ஆம் ஆண்டில் ஜோ பனானாஸ் என்ற ஹாங்காங் இரவு விடுதியில் சந்தித்தனர். 2001 ஆம் ஆண்டில் இவர்கள் திருமணம் செய்து கொண்டனர். இவர்களுக்கு ஜேம்ஸ் மற்றும் ஹோலி என்ற இரண்டு குழந்தைகள் இருந்தனர். ஜேன் மெக்ராத்திற்கு 1997 ஆம் ஆண்டில் மார்பக புற்றுநோய் இருப்பது முதன்முதலாக கண்டறியப்பட்டது. 26 ஜனவரி 2008 அன்று (ஆஸ்திரேலியா தினம் ) கிளென் மற்றும் ஜேன் மெக்ராத் இருவரும் ஆஸ்திரேலியாவின் ஆணைக்குழுவின் உறுப்பினர்களாக ஆக்கப்பட்டனர். ஜேன் மெக்ராத் 22 ஜூன் 2008 அன்று 42 வயதில் இறந்தார்.
க்ளென் மெக்ராத் 2009 இந்தியன் பிரீமியர் லீக்கின் போது உள்ளரங்க வடிவமைப்பாளரான சாரா லியோனார்டியை சந்தித்தார். இவர்கள் நவம்பர் 18, 2010 அன்று க்ரோனுல்லாவில் உள்ள வீட்டில் திருமணம் செய்து கொண்டனர். ஏப்ரல் 2011 இல், மெக்ராத் தனது வீட்டை சந்தையில் 6 மில்லியனுக்கு விற்பனைக்கு வைத்தார். மாடிசன் மேரி ஹார்பர் மெக்ராத் எனும் மகள் செப்டம்பர் 4, 2015 அன்று பிறந்தார்
2015 ஆம் ஆண்டில் மெக்ராத் தென்னாப்பிரிக்காவில் பலவகையான விலங்குகளை வேட்டையாடிக் கொன்றது தெரியவந்தபோது பரவலான எதிர்மறை விமர்சனங்களைப் பெற்றார். மெக்ராத்தின் புகைப்படங்கள் சிபிடானி சஃபாரிஸ் என்ற விளையாட்டு இணையதளத்தில் வெளியாகியது. அந்த புகைப்படத்தில் இறந்த எருமை, இரண்டு ஹைனாக்கள் மற்றும் யானையின் தந்தங்கள் போன்றவற்றின் அருகே இவர் இருப்பது போன்று உள்ளது. இதையடுத்து இவர் தனது வருத்தத்தை தெரிவித்தார். மெக்ராத் முன்னர் ஆஸ்திரேலிய ஷூட்டர் பத்திரிகைக்கு கோப்பையினை வேட்டையாடுவதில் தனக்கு ஆர்வம் உள்ளது எனத் தெரிவித்தார்.
இந்தியன் பிரீமியர் லீக்
2008 ஆம் ஆண்டி நடைபெற்ற இந்தியன் பிரீமியர் லீக் துடுப்பாட்டத் தொடரில் இவர் டெல்லி டேர்டெவில்சு துடுப்பாட்ட அணிக்காக விளையாடினார். இவரை அந்த அணி நிர்வாகம் இந்திய மதிப்பில் 1.4 கோடி ரூபாய்க்கு ஏலத்தில் எடுத்தது. இவரின் புனைப் பெயரான பிஜீயன் என்பதனைச் சுருக்கி பிட்ஜ் என்று இவரின் ஆடையில் இருந்தது.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:1970 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
வசுகெற்ப
வசுகெற்ப இராகம் கருநாடக இசையில் பயன்படும் இராகங்களில் ஒன்றாகும். இது 56 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 2 ஆவது மேளமாகிய சண்முகப்பிரியா இராகத்தின் ஜன்னிய இராகம் ஆகும்.
வசுகெற்ப இராகத்தில் ஷட்ஜம், பிரதி மத்திமம் (ம2), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:சண்முகப்பிரியாவின் ஜன்னிய இராகங்கள்
விஜய் பட்கர்
விஜய் பட்கர் (Vijay P. Bhatkar) ஒரு இந்திய கணினி விஞ்ஞானி, தகவல் தொழில்நுட்ப தலைவர் மற்றும் கல்வியாளர் ஆவார். அவர் பரம் மீத்திறன் கணினிகளின் வளர்ச்சிக்கு வழிவகுத்தார். அவர் மகாராஷ்டிரா பூஷண், பத்ம ஸ்ரீ, பத்ம பூஷன் விருது பெற்றவர். இந்திய கணினி பத்திரிகை டேட்டா கிவிஸ்ட் அவரை இந்தியாவின் தகவல் தொழில்நுட்பத் துறையை வடிவமைத்த நட்சத்திர முன்னோடிகளில் வைத்துள்ளது. அவர் சி-டாக்கின் நிறுவனத்தின்  நிர்வாக இயக்குநராக இருந்தார். தற்போது இந்தியாவிற்கான வளரும் சூப்பர் கம்ப்யூட்டர் திட்டத்தில்  பணிபுரிகிறார்.
2017 ஜனவரி முதல் இந்தியாவின் நலாந்தா பல்கலைக் கழகத்தின் அதிபராக நியமிக்கப்பட்டார். இதற்கு முன்னர் ஐஐடி தில்லியின் கவர்னர் வாரியத்தின் தலைவராக 2012 முதல் 2017 வரை பணியாற்றினார்.
பிறப்பு
விஜய் பட்கர் இந்தியாவில் மகாராஷ்டிராவில் உள்ள அகோலா மாவட்டத்தில் முரும்பாவில் 1946 அக்டோபர் 11 இல் பிறந்தார்.
படிப்பும் பட்டங்களும்
1965 ஆம் ஆண்டில் விஸ்வேஸ்வரயா நேஷனல் இன்ஸ்டிடியூட் ஆப் டெக்னாலஜி என்ற பொறியியல் கல்லூரியில்  இளங்கலை பொறியியல் பட்டம் பெற்றார். 1968 ஆம் ஆண்டில் மஹாராஜா சயாஜிராவோ பல்கலைக்கழகத்தில் பொறியியல் பட்டம் பெற்றார். 1972 ஆம் ஆண்டில் டெல்லியிலுள்ள இந்திய தொழில்நுட்பக் கழகத்திலிருந்து பொறியியல் துறையில் டாக்டர் பட்டம் பெற்றார். 2011 ஆம் ஆண்டில்  பாட்டீல் பல்கலைக் கழகத்திலிருந்து கெளரவ டாக்டர் பட்டம் பெற்றார்.2014 ஆம் ஆண்டில், குஜராத் தொழில்நுட்ப பல்கலைக்கழகத்திலிருந்தும் கெளரவ டாக்டர் பட்டம், பெற்றார்.
இவர் ஆற்றிய பணிகள்
அவர் 1991 ஆம் ஆண்டில் முதல் இந்திய மீத்திறன் கணினி, பரம் 8000, பின்னர் 1998 இல் பரம் 10000 ஆகியவற்றை உருவாக்கினார்.
ஜனவரி 2017 ல், டாக்டர் பாட்கர் நலாந்தா பல்கலைக்கழகத்தின் அதிபராக நியமிக்கப்பட்டார். இதற்கு முன்னர் ஐஐடி-டெல்லியின் கவர்னர் குழுவின் தலைவர். இந்தியாவில் 6,000 க்கும் அதிகமான விஞ்ஞானிகளான விஞ்ஞான பாரதியின், தேசிய அறிவியல் தலைவராக உள்ளார்.பாட்கர் 12 புத்தகங்கள் மற்றும் 80 தொழில்நுட்ப மற்றும் ஆராய்ச்சி ஆவணங்களை எழுதியுள்ளார். பல பல்கலைக் கழகங்களின் பட்டமளிப்பு விழாவில், சர்வதேச மற்றும் தேசிய மாநாடுகளில் உரையாற்றுகிறார்.
மேற்கோள்கள்
பகுப்பு:திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அறிவியலாளர்கள் பகுப்பு:கணினி அறிவியலாளர்கள்
வெற்றிடம்
வெற்றிடம் (vacuum) என்பது எந்த ஒரு பொருளும் இல்லாத இடம் ஆகும். பொதுவாக இயற்பியல் ஆய்வகங்களில் காற்றை நீக்குவதன் மூலம் வெற்றிடம் உருவாக்கப்படுகிறது. பிரபஞ்ச வெளி நாம் நினைப்பது போல வெற்றிடம் அன்று. ஏனெனில் அங்கேயும் சிறு சிறு பொருட்துகள்கள் உள்ளன. வெற்றிடத்தில் ஒளி பயணிக்கும், ஒலியோ பயணிக்க இயலாது. ஏனெனில் நெட்டலையான ஒலி பரவ திட, திரவ, வாயு ஊடகமொன்று அவசியம் தேவை.
20 ஆம் நூற்றாண்டில் வெற்றிட ஒளி விளக்குகள் மற்றும் வெற்றிட குழாய்கள் அறிமுகப்படுத்தப்பட்ட போது வெற்றிடமானது ஒரு மதிப்பு மிக்க தொழிற்துறை கருவியாக மாறியது. மேலும், வெற்றிடத்தை உருவாக்கும் தொழில்நுட்பங்களின் விரிவான வரிசையும் கிடைக்கத் தொடங்கின. மனித விண்வெளிப் பயணத்தின் சமீபத்திய வளர்ச்சி மனித ஆரோக்கியத்தின் மீது வெற்றிடத்தால் ஏற்படும் தாக்கம் மற்றும் பொதுவான வாழ்க்கை வடிவங்களில் ஆர்வத்தை அதிகரித்துள்ளது.
வரலாற்றுத் தொடர்புடைய பொருள் விளக்கம்
இடைக்காலத்தில் கிளெப்சைட்ரா அல்லது தண்ணீரை ஆதாரமாகக் கொண்டு நேரம் அறியும் ஒரு கடிகாரம் அல்லது கட்டுமானத்திற்கான விளக்கம் ஒரு பிரபலமான தலைப்பு ஆகும். கொள்கை ரீதியாக, ஒரு எளிமையான மது வைக்கக்கூடிய தோல் பை பகுதியளவு வெற்றிடத்தை நிரூபிக்க போதுமானதாக இருந்த போதினும், ரோமன் பாம்பீயில் மேம்படுத்தப்பட்ட வெற்றிடத்தை உருவாக்கும் உறிஞ்சு குழாய்கள் உருவாக்கப்பட்டன.
முதல் தரத் துடுப்பாட்டம்
முதல் தரத் துடுப்பாட்டம் (First-class cricket) என்பது மூன்று அல்லது கூடுதல் நாட்களுக்கு பதினொருவர் கொண்ட இரு அணிகளிடையே நடைபெறும் துடுப்பாட்டப் போட்டிகள், போட்டியிடும் அணிகளின் தரத்தைக் கொண்டு குறிப்பிடப்படுகிறது. இப்போட்டிகளில் நடைமுறையில் ஓர் அணி ஒருமுறை மட்டுமே அல்லது விளையாடாது போனாலும், இரு அணிகளும் இருமுறை ஆட இயலுமாறு இருக்க வேண்டும்.
வெற்றிடம்
வரலாற்றுத் தொடர்புடைய பொருள் விளக்கம்
இருப்பினும், நாடெர் எல் பிஸ்ரி என்பவரின் கூற்றுப்படி, இயற்பியலாளர் இபின் அல்-ஆய்தம் (அல்அசன், 965-1039) மற்றும் முத்தலி தத்துவவாதி அரிஸ்டாட்டில் மற்றும் அல் ஃபராபி ஆகியோருடன் முரண்படுகிறார்கள். மேலும், அவர்கள் வெற்றிடம் எனும் கருத்தை ஆதரிக்கின்றனர். இப்ன் அல்-காய்தம் வடிவியலைப் பயன்படுத்தி அல்-மாக்கன் என்ற இடமானது உட்புற மேற்பரப்புகளுக்கு இடையே உள்ள கற்பனையான முப்பரிமாண வெற்றிடமாக உள்ளது என்று கணிதவியல் அடிப்படையில் செயல்விளக்கம் அளித்தார். அகமத் டால்லின் கூற்றுப்படி, அபூ ராயான் அல்-பிருனி வெற்றிடத்தை சாத்தியமாக்குவதற்கான சாத்தியமான ஆதாரங்கள் இல்லை என்பவரும் கூறுகிறார். பின்னர், 15 ஆம் நுாற்றாண்டில் ஐரோப்பாவில் உறிஞ்சு பம்பானது தோன்றியது.
இடைக்கால சிந்தனை சோதனைகள் இரண்டு தட்டையான தட்டுகள் தீவிரமான வேகத்துடன் பிரிக்கப்படும் போது ஒரு கண நேரத்திற்காவது வெற்றிடம் இருந்துள்ளதா, என்பதைப் பற்றிய வெற்றிடம் தொடர்பான கருத்தியலை பரிசீலித்துள்ளன. தட்டுக்கள் வேகமாக பிரிக்கப்படும் போது காற்று போதுமான அளவு விரைவாக நகர்வடைந்ததா? இல்லையெனில், வால்டெர் பர்லியின் கோட்பாட்டின்படி விண்வெளிக் காரணிகள் வெற்றிடம் உருவாவதைத் தடுக்கிறதா? என்பது குறித்து வாதப்பிரதிவாதங்கள் அதிகம் நிகழ்ந்தன. பொதுவாக நிலைநிறுத்தப்பட்ட பார்வையானது, இயற்கை பயமுறுத்தக்கூடிய வெற்று வெளியை இயற்கையே வெறுக்கிறது என்பதேயாகும். கடவுள் விரும்பினால் கூட வெற்றிடத்தை உருவாக்க முடியாது என்ற ஊகக்கருத்துக்கான வாசலானது மூடப்பட்டது.
முதல் தரத் துடுப்பாட்டம்
தேர்வுத் துடுப்பாட்டம், மிக உயர்ந்த தர பெரும் துடுப்பாட்டமாக இருப்பினும், முதல்தர துடுப்பாட்ட தகுதியில் இருப்பினும், உள்நாட்டு போட்டிகளே "முதல்தரம்" என்று பொதுவாக குறிக்கப்படுகின்றன. ஓர் துடுப்பாட்டாளரின் முதல்தரத் துடுப்பாட்ட புள்ளிவிவரங்களில் தேர்வுத் துடுப்பாட்ட புள்ளிகளும் சேர்க்கப்படுகின்றன.
வெற்றிடம்
வரலாற்றுத் தொடர்புடைய பொருள் விளக்கம்
1277 ஆம் ஆண்டில் எதியெனெ டெம்பையர் பேராயர் பாரிசு கண்டனத்தீர்மானங்களில், கடவுளின் சக்தியில் எந்த வித வரையறைகளும் இல்லை எனவும், கடவுள் விருப்பப்பட்டால் எந்த நிலையிலும் ஒரு வெற்றிடத்தை உருவாக்க முடியும் என்ற தீர்மானத்தை இயற்றினார்.
முதல் தரத் துடுப்பாட்டம்
பொதுவாக, முதல்-தர விளையாட்டுகளில் பதினோரு வீரர்கள் ஒவ்வொரு அணியிலும் இருப்பர். ஆயினும் சில விலக்குகளையும் காணலாம். அதேபோல முதல்தர போட்டிகள் குறைந்தது மூன்று நாட்கள் காலநீட்சி உடையனவாக இருக்கவேண்டுமென்றாலும் வரலாற்றில் சில விலக்குகள் இருந்திருக்கின்றன.
ஓர் புவியியல் வலயத்தைச் சார்ந்து, ஓர் ஆங்கில கௌன்டி, ஆத்திரேலிய மாநிலம்/ இந்திய மாநிலம், அல்லது மேற்கிந்திய நாடு போன்று முதல்தரத் துடுப்பாட்ட அணிகள் அமைகின்றன.
அழகப்பா ராம்மோகன்
அழகப்பா ராம்மோகன் (பிறப்பு 1939) என்பவர் ஒரு ஐக்கிய அமெரிக்காவின், இல்லினாய்ஸ் மாகாணத்தில் உள்ள சிகாகோ நகரில் வாழும் தமிழர். இவர் பிறந்தது மலேசியாவின் பினாங்கு பூர்வீகம் தமிழகத்தின் உள்ள கானாடுகாத்தான். தமிழைப் பரப்புவதற்காகவும் தமிழ்ப் பிள்ளைகளுக்கு உதவுவதற்காகவும் உலக தமிழ் வளர்ச்சி அறக்கட்டளை அமைப்பை உருவாக்கி அதன் இயக்குநராக உள்ளார்.
முதல் தரத் துடுப்பாட்டம்
வெளியிணைப்புகள்
பகுப்பு:முதல்தர துடுப்பாட்டம்
எழுவாய் வேற்றுமை
எழுவாய் வேற்றுமை என்பது வேற்றுமை உருபுகளை ஏற்காமல் இயல்பாக நிற்கின்ற பெயரே ஆகும். இது முதல் வேற்றுமை என்றும் அழைக்கப்படுகிறது. எழுவாய் வேற்றுமை வினாவையும் பெயரையும் வினையையும் பயனிலையாகக் கொண்டு முடியும். அதாவது வினையும் பெயரும் வினாவும் முடியும் சொல்லாய் வந்து நிற்க, அவற்றுக்குக் 'கருத்தாவாய் நிற்பதே அதன் பொருளாகும். "எழுவாய் வேற்றுமை பெயர் தோன்று நிலையே" என்பது எழுவாய் பெயராக நிற்கும் நிலையைக் குறிக்கிறது.
அழகப்பா ராம்மோகன்
தமிழில் ஸ்டீபன் ஹாக்கிங்கின் படைப்பு
அமெரிக்காவில் உள்ள அனென்பெர்க் அறக்கட்டளை இயற்பியல் கணிதத்தை மாணவர்களுக்குப் எளிய நடையில் புதிய கோணத்தில் வடிவமைப்பவர்களுக்கு 6 மில்லியன் டாலர் பரிசு என 1986-ல் அறிவித்தது. இந்தச் சவாலை ஏற்று, இயற்பியல் அறிவியலாளர் ஸ்டீபன் ஹாக்கிங் அரை மணி நேரத்திற்கு ஒரு காட்சி விளக்கம் வீதம் 26 மணி நேரம் ஓடக் கூடிய ‘காலம் ஒரு வரலாற்றுச் சுருக்கம்’ என்ற பாடத் திட்டத்தை ஆங்கிலத்தில் உருவாக்கிக் கொடுத்துப் பரிசு பெற்றார். இத்தகைய சிறந்த படைப்பைத் அழகப்பா ராம்மோகன் தமிழ்ப் பிள்ளைகளுக்காக 2000 ஆண்டு ஒரு கோடி ரூபாய் செலவில் தமிழில் மொழியாக்கம் செய்தார். இதுவரை தமிழகம், இலங்கை, மலேசியா மற்றும் புதுச்சேரியில் 68 பள்ளிகளில் இந்தப் பாடத்திட்டத்தை அறிமுகம் செய்துவிட்டார். தமிழக குழந்தைகளுக்கும் கொண்டுவந்து சேர்க்க முயற்சி செய்துவருகிறார்.
கார்ல் சாகன் நினைவு விருது
கார்ல் சாகன் நினைவு விருது என்பது அமெரிக்க விண்வெளிக் கழகம், கோளியல் கழகம் ஆகியவற்றால் இணைந்து ஒரு தனிநபர் அல்லது குழுவிற்கு வழங்கப்படும் விருதாகும். 1997 ஆம் ஆண்டில் முதன்முதலில் வழங்கப்பட்ட ஆண்டுவாரி விருது அமெரிக்க வானியலாளர் வானியற்பியலாளரும், அறிவியலைப் பரப்பியவருமான கார்ல் சாகன் (1934 - 1996) நினைவாக உருவாக்கப்பட்டது.
அழகப்பா ராம்மோகன்
மேற்கோள்கள்
பகுப்பு:சிவகங்கை மாவட்ட நபர்கள் பகுப்பு:பதிப்பாளர்கள் பகுப்பு:தமிழ் எழுத்தாளர்கள் பகுப்பு:வாழும் நபர்கள் பகுப்பு:ஐக்கிய அமெரிக்க மக்கள் பகுப்பு:1939 பிறப்புகள் பகுப்பு:அறிவியல் தமிழ் பகுப்பு:பினாங்கு நபர்கள்
எழுவாய் வேற்றுமை
வேறு பெயர்கள்
எழுவாய், முதல்வேற்றுமை, பெயர் வேற்றுமை, வினைமுதல், செய்பவன், கருத்தா - என்பன ஒரே பொருளைக் குறிக்கும் சொற்களாகும்.
கார்ல் சாகன் நினைவு விருது
வெளி இணைப்புகள்
பகுப்பு:வானியல் பகுப்பு:கோள் அறிவியல் பகுப்பு:வானியல் விருதுகள் பகுப்பு:விண்வெளித் தொழில்நுட்பம் பகுப்பு:கார்ல் சாகன்
எழுவாய் வேற்றுமை
எழுவாய்க்குரிய பயனிலைகள்
"பொருண்மை சுட்டல் வியங்கொள வருதல் வினை நிலை உரைத்தல் வினாவிற் கேற்றல் பண்புகொள வருதல் பெயர்கொள வருதலென்று அன்றி யணைத்தும் பெயர்ப்பய னிலையே "
என்பது` நூற்பாவாகும்.
உசாத்துணை
தொல்காப்பியம். சொல்லதிகாரம் - சேனாவரையம்.
பகுப்பு:வேற்றுமைத்தொகை வகைகள்
ஆலன் டிரசிலர்
ஆலன் மைக்கேல் டிரசிலர் (Alan Michael Dressler) (பிறப்பு: 23 மார்ச் 1948) ஒரு அமெரிக்க வானியலாளர் ஆவார். இவர் வாசிங்ட.னில் உள்ள கார்னகி அறிவியல் நிறுவனத்தில் பணியாற்றுகிறார்.
பழத் தோட்டம்
பழத் தோட்டம் (orchard) என்பது உணவு விளைச்சலுக்காக திட்டமிட்டு நடப்படும் மரங்கள் அல்லது செடிகளைக் குறிக்கும். பழத் தோட்டங்கள் பழ மரங்களாகவோ வித்து மரங்களாகவோ வணிக முறையில் நடப்படுகின்றன. பழத் தோட்டங்கள் பெருந்தோட்டங்களுக்கு இடையிலும் அமையலாம். அந்நிலையில் இவை உணவு தருவதோடு தோட்டத்துக்கு வனப்பையும் அளிக்கின்றன. சில வணிகம் சாராத பழத் தோட்டத்தில் பழ மரங்களுக்குப் பதிலாக கொடிமுந்திரிச் செடிகள் வளர்க்கப்படுகின்றன. பெருபாலான மிதவெப்ப வட்டாரங்களில் இவை மேய்ந்த புல்வெளிப் பகுதிகளிலோ வெறும்மண் பகுதிகளிலோ கம்பிவேலி வலைகளுக்கு நடுவே நடப்படுகின்றன.
ஆலன் டிரசிலர்
இவர் ஓகியோவில் உள்ள சிஞ்சினாட்டியில் பிறந்தார். இவர் 1966 இல் வால்நட் கில்சு உயர்நிலைப் பள்ளியில் பள்ளிக் கல்வியை முடித்தார். இவர் பெர்க்கேலியில் உள்ள கலிபோர்னியா பல்கலைக்கழகத்தில் 1970 இல் இய்ற்பியல் இளவல் பட்டம் பெற்றார்  இவர் சாந்தா குரூசில் உள்ள கலிபோர்னியா பல்கலைக்கழகத்தில் 1976 இல் முனைவர் பட்டத்தை வானியலில் பெற்றார். இவரது முதன்மையான் தொழில்முறை ஆர்வம் அண்டவியலிலும் பால்வெளிகளின் தோற்றம், படிமலர்ச்சியிலும் வானியல் கருவிகலிலும் புறப் பால்வெளி வானியலிலும் கவிந்திருந்தது.
பழத் தோட்டம்
பெரும்பாலான பழத்தோட்டங்களில் ஒருவகை பழமரங்களே நடப்படுகின்றன. காட்டு மரநடவுகளில் உயிரியற்பன்மைக்கு முதன்மை இடம் தரப்படுகிறது. எனவே காடுகளில் பழமரங்களுக்கு ஊடாக இடையிடையே பிற மரங்களும் நடப்படுகின்றன. காடுகளில் மரபியற் பன்மை வாய்ந்த பழமரங்களுக்கு முதலிடம் தருதல் பூச்சிகளையும் நோய்களையும் தங்குதிரத்தை உருவாக்குகிறது. .
ஆலன் டிரசிலர்
1993 முதல் 1995 வரை டிரசிலர் வானியல் ஆராய்ச்சிக்கான பல்கலைக்கழகங்களின் கழகத்தின் "HST & Beyond: Expleration and the Search for Origins " குழுவுக்குத் தலைமை தாங்கினார். இது நாசாவுக்கு " புற ஊதா - ஒளியியல் - அகச்சிவப்பு விண்வெளி வானியலுக்கான ஒரு பார்வை " என்ற ஆவணத்தை வழங்கியது. மெகல்லன் தொலைநோக்கிகள் மற்றும் ஹப்பிள் விண்வெளி தொலைநோக்கியைப் பயன்படுத்தி சுருளி விண்மீன் பால்வெளிகளின் படிமலர்ர்ச்சியைப் பற்றி ஆய்வு செய்த நூக்கர் குழுவிலும் மார்ஃப்ஸ் ஒத்துழைப்புக் குழுவிலும் உறுப்பினராக இருந்தார். டிரசிலர் 2000 முதல் 2003 வரை நாசாவுக்கான தோற்றம் சார்ந்த துணைக்குழுவின் தலைவராக இருந்தார், ஆனால் புவியண்மை பொருள் ஆய்வுகள்,  இடர் குறைப்பு நுட்பங்கள் ஆய்வு / கண்டறிதல் குழுவின் மதிப்பாய்வில் உறுப்பினர் பதவியை மறுத்தார். டிரசிலர் தற்போது இனாமோரி மெகல்லன் வானொளிப்படக் கருவி, கதிர்நிரல் வரைவி (IMACS) விண்மீன் கொத்துருவாக்க அளக்கையில் பணியாற்றி வருகிறார். இது விண்மீன் கட்டமைப்புகள், ஆழ்வெளி விண்மீன் கொத்துக்களில் உள்ள விண்மீன்திரளின் படிமலர்ச்சியை ஆய்வு செய்கிறது. அதாவது நான்கு முதல் ஏழு பில்லியன் ஆண்டுகளுக்கு முன்பு நடந்த நிகழ்வுகளில்ஆய்வு செய்கிறது. அவர் புவியொத்த கோள்கண்டறியும் சூரிய ஒளிமுகட்டு அறிவியல் தொழில்நுட்ப வரையறைக் குழுவில் உறுப்பினராகவும் உள்ளார்.
பழத் தோட்டம்
நீர்நிலைகள் காலநிலையைச் சீராக வைப்பதால் பழத்தோட்டங்கள் நீர்நிலைகளுக்கு அருகிலேயே அமைக்கப்படுகின்றன. நீர்நிலைகள் பூப்புக் காலத்தையும் பனிக்காலம் வரை நீடிக்க உதவுகின்றன.
ஆலன் டிரசிலர்
விருதுகள்
1983 ஆம் ஆண்டில் டிரசிலர் அமெரிக்க வானியல் கழகத்திலிருந்து வானியல் துறையில் நியூட்டன் இலேசி பியர்சுப் பரிசைப் பெற்றார். 1996 ஆம் ஆண்டில் வானியல் துறையில் ஐக்கிய அமெரிக்கத் தேசிய அறிவியல் கல்விக்கழகத்துக்குத் தேர்ந்தெடுக்கப்பட்டார். 1999 ஆம் ஆண்டில் அவர் நாசாவிலிருந்து பொது சேவை பதக்கத்தைப் பெற்றார். 2017 ஆம் ஆண்டில் டிரசிலர் தலைமையிலான AURA " HST மற்றும் Beyond " குழுவிற்கு கார்ல் சாகன் நினைவு விருது வழங்கப்பட்டது.
வெளி இணைப்புகள்
பகுப்பு:1948 பிறப்புகள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள் பகுப்பு:வாழும் நபர்கள் பகுப்பு:அமெரிக்க அண்டவியலாளர்கள் பகுப்பு:அமெரிக்க வானியலாளர்கள்
பழத் தோட்டம்
நடவுமுறை
பழத் தோட்ட நடவுமுறை என்பது தோட்டத்தில் மரங்களை நடும் வைப்புமுறையாகும். பழத் தோட்ட நடவுமுறைகளில் பல்வேறு முறைகள், அதாவது மரங்களை நடும் வைப்புமுறைகள் உள்ளன: பழவகைகளுக்கு ஏற்ப இந்நடவுமுறைகள் மாறலாம்.
வட்டாரவாரியாக பழத்தோட்டங்கள்
ஐக்கிய அமெரிக்காவின் பெரும்பாலான பழத் தோட்டங்கள் ஆப்பிள், ஆரஞ்சுப் பழத் தோட்டங்களே. இங்கு கிச்சிலி, எலுமிச்சை வகைப் பழத் தோட்டங்கள் காடுகள் எனவே அழைக்கப்படுகின்றன. மிகப் பரவலான ஆப்பிள் பழத் தோட்டங்கள் வாழ்சிங்டன் மாநிலத்தி லேயே அமைகின்றன. சற்ரே குறைவான ஆனால் கணிசமானனஆப்பிள் பழத் தோட்டங்கள் நியூயார்க் மேட்டுநிலங்களில் உள்ளன. மிக விரிவான ஆரஞ்சுப் பழத் தோட்டங்கள் கலிபோர்னியா மாநிலத்தில் புளோரிடாவில் உள்ளன. இங்கு இவை காடுகள் என்றே அழைக்கப்படுகின்றன. வட அமெரிக்கக் கிழக்கே பல பழத் தோட்டங்கள் கடற்கரையோரமாகவே அமைந்துள்ளன. குறிப்பாக, அவை மிச்சிகான் ஏரியிலும் எரீ ஏரியிலும் ஒன்டாரியோ ஏரியிலும் அமைகின்றன.
கனடாவில், ஒன்டாரியோ ஏரிக்குத் தென்பகுதியில் ஆப்பிளோடு பிற பழத் தோட்டங்களும் பரவலாக அமைந்துள்ளன. இந்தப் பகுதியே கனடா பழ வட்டாரம் என அழைக்கப்படுகிறது. இங்கே பேரளவு பழ வணிகச் சந்தையும் உள்ளது. இங்கு அறுவடைக் காலத்தில் "உங்கதை நீங்களே தேர்ந்தெடுங்கள்" செயல்பாடுகளும் ஊக்குவிக்கப்படுகின்றன.
முர்சியா ஐரோப்பாவில் உள்ள மாபெரும் பழத் தோட்டம் ஆகும். இங்கு கிச்சிலி, எலுமிச்சை வகை பழங்கள் விளைகின்றன. நியூசிலாந்து, சீனா, அர்ஜென்டீனா, சிலி ஆகிய நாடுகளில் மிகப் பரந்த ஆப்பிள் பழத் தோட்டங்கள் உள்ளன.
வொர்செசுடெர்சயரில் அமைந்த தென்பரி வெல்சு பழத் தோட்ட நகரம் என அழைக்கப்படுகிறது. ஏனெனில், இது 19 ஆம் நூற்றாண்டு முதலே பழத் தோட்டங்களால் சூழ்ந்துள்ளது. இன்றும் இந்த மரபு ஆண்டுதோறும் இங்கு ஆப்பிள் விழாவாகக் கொண்டாடப் படுகிறது.
நடுவண் ஐரோப்பா
Streuobstwiese (pl. Streuobstwiesen) எனும் செருமானிய்ச் சொல் புதரிடையே ஆங்காங்கே நட்ட அல்லது வயலில் நட்ட பழமரத் தொகுதியினைக் குறிக்கும். Streuobstwiese எனும் இந்தப் புதர்ப் பழத்தோட்டம், மேற்கு ஐரோப்பாவில் நிலவும் மிதவெப்ப மண்டலத்தில் அல்லது கடற்கரையோரத்தில் அமைந்த ஒரு மரபான நிலக்கிடப்பியல் அமைவாகும். 19 ஆம் நூற்றாண்டிலும் 20 ஆம் நூற்றாண்டின் தொடக்க காலத்திலும், புதர்ப் பழத் தோட்டங்கள் கல்பழம் விளைவிக்கும் ஊரகக் குமுகாயப் பழத் தோட்டங்களாக இருந்தன. ஆனால், அண்மையில், சூழலியலாளர்கள் அரசிடம் வெற்றிகரமாக வாதாடி, அவ்வாழிடங்களுக்காகவும், உயிரியற்பன்மைக்காகவும் இயற்கை நில அமைப்புக்காகவும் நிதி ஒதுக்கீட்டைப் பெற்று பழைய புதர்ப் பழத் தோட்ட நிலக்கிடப்பைப் பேணிவருகின்றனர். மரபான பழத் தோட்டங்களும் புதர்ப் பழத் தோட்டங்களும் தோட்டச் சூழல் விலங்குகளுக்கான நல்லதொரு வாழிடமாக உள்ளன. எடுத்துகாட்டாக, கொண்டலாத்தி எனும் ஐரோப்பாவில் வாழும் பழமரப் பறவை பழமரப் பொந்துகளில் கூடுகட்டுவதால் கூடுக்ட்டும் மாற்றிடங்கள் அமையாவிட்டால் அவை அச்சுறுத்தப்பட்ட விலங்குகளாகி விட வாய்ப்புள்ளது.
மண்
330px|thumb|right|உலக மண்ணமைவுகள் மண்ணியிலாளர் உலகின் மண்ணினை, அதன் தன்மைகளைக் கொண்டு 12 வகைகளாகப் பிரிக்கின்றனர். இவ்வாறு அமைவதற்குக் காரணிகளாக மழை, வெப்பம், மற்றும் காற்றோட்டம் போன்றவைகள் இருக்கின்றன. இக்காரணிகளால் மண்ணின் தன்மை மற்றும் இயல்புகளில் வேறுபாடுகள் ஏற்படுகின்றன.
இந்திய மண்ணமைவுகள்
உலகின் பரப்பளவில், இந்தியா ஏழாவது இடத்திலிருக்கிறது. இந்திய நாட்டின் பரப்பளவு 32,87,782 சதுர கிலோமீட்டர்கள் ஆகும். இப்பரப்பளவில் ஏறத்தாழ 45 சதவீதம் வேளாண்மைக்குப் பயனாகிறது. உலகின் பெரும்பாலான பயிர்களை, இந்தியாவில் பயிரிடும் வகையில் இந்திய மண்ணின் தன்மையுள்ளது. ஏறத்தாழ அனைத்து வகை உலக மண்களும், இந்தியாவில் பரவலாகக் காணப்படுகின்றன.
மழை
இந்தியாவின் மழைப் பொழிவுகள் மிகவும் வேறுபட்டுக் காணப்படுகின்றன. இந்தியாவில், உலகிலேயே அதிக அளவு மழைப் பொழிவு இருக்கும் சிரபுஞ்சி (வருடத்திற்கு 1000 செ.மீ.வரை) இருக்கிறது. இராஜஸ்தான் பாலைவனத்தில் மிகக் குறைந்த அளவு மழைப்பொழிவு (வருடத்திற்கு 10 செ.மீ.) இருக்கிறது. இவ்விதம் மழைப்பொழிவுகள் வேறுபடுவதால், மண்ணின் வளங்களும் வேறுபடுகின்றன.
வெப்பம்
இந்திய நாட்டின் வெப்பம் பரவலாக 48 டிகிரி சென்டிகிரேடிலிருந்து, -40 டிகிரி சென்டிகிரேடு வரை நிலவுகிறது. இதனாலும், மண்ணின் தன்மையும், ஈரப்பசையும் வேறுபடுகின்றன.
இந்திய மண்ணின் வகைகள்
இந்திய மண்ணை, அதன் வளத்தன்மையின் அடிப்படையில் 8 வகைகளாகப் பிரிக்கலாம். அவை வருமாறு;-
தமிழக மண்ணமைவுகள்
சங்க இலக்கியங்கள் தமிழக நிலத்தை, ஐவகையாக வகைப்படுத்தினர். அவை குறிஞ்சி, முல்லை, மருதம், நெய்தல் மற்றும் பாலை என்பனவாகும். மருத நிலத்தை, வேளாண்மைக்கு ஏற்ற நிலமாக்கினர். மண்ணின் இயல்புகளைக் கொண்டு, நிலங்களை மென்புலம், பின்புலம், வன்புலம், உவர்நிலம் என்று வகைப்படுத்தியிருந்தனர்.
தமிழ்நாட்டில் ஏறத்தாழ 130 இலட்சம் எக்டேர் பரப்பளவு நிலமுள்ளது. இதில் ஏறத்தாழ 63 இலட்சம் வேளாண்மைக்கு ஏற்ற மண்வளத்தினைப் பெற்றுள்ளது. ஆண்டுக்கு ஏறத்தாழ 100 செ.மீ. மழை பொழிகிறது. இம்மழையளவில் ஐந்தில் ஒரு பங்கு நீர், மண்ணால் உறிஞ்சப்பட்டு நிலத்தடி நீராகிறது.
உலக வேளாண்மைக்குரிய அனைத்து மண்வகைகளும், தமிழ்நாட்டில் உள்ளதென்று வேளாண் அறிஞர் உரைக்கின்றனர். தமிழகத்தின் மண்வகைகளைப் பின்வருமாறு வகைப்படுத்தலாம்.
மண்ணின் வளம்
பாறைகளிலிருந்து தோன்றிய மண்ணானது, பாறைகளின் தன்மைகளிலிருந்து மிகவும் வேறுபட்டிருக்கிறது. மண்பரிசோதனை மூலம் மண் வளத்தினைக் கண்டறியலாம். தாவரத்திற்கு மண்ணிலிருந்து, நைட்ரஜன், பாஸ்பரஸ், பொட்டாசியம், சுண்ணாம்பு, மக்னீசியம், கந்தகம்,இரும்பு, மாங்கனீசு, போரான், தாமிரம், துத்தநாகம், குளோரின், மாலிப்டினம் போன்றவைகள் சத்துக்களாகக் கிடைக்கிறது.
மண்ணின் குறைகள்
மண்ணின் களர்த்தன்மை மற்றும் உவர்த்தன்மை, மண்ணின் குறைகளாகும். அவற்றின் இயல்புகளை இயற்கை உரமிட்டு, அம்மண்ணின் வளத்தை மாற்றலாம். இரசாயன உரங்களை இடுவதினால், நல்லத் தரமான மண்ணின் இயல்பும் சீர் கெடுகிறது.
வெளியிணைப்புகள்
பகுப்பு:நிலம் பகுப்பு:நில மேலாண்மை பகுப்பு:இயற்கைப் பொருட்கள் பகுப்பு:இயற்கை வளங்கள்
தொல்லியல் சுடர்கள் (நூல்)
தொல்லியல் சுடர்கள் என்பது முனைவர் சு. இராசவேலு என்பவரால் எழுதப்பட்ட தொல்லியல் பதிவு நூலாகும்.
முக்கியத்துவம்
இதில் குறிப்பிடப்படும் மாமல்லை அருகில் சங்ககால முருகன் கோவில்' என்ற தலைப்பில் கண்டறியப்பட்ட கோவிலைக் கொண்டு அதை சங்கப்பாடல்களிலும் இடைக்கால மெய்க்கீர்த்திகளில் கூறப்படும் செய்திகளைக் கொண்டும் இது நீர்ப்பெயற்று என்ற சங்ககாலத் துறைமுகம் என்று நிறுவப்படுகிறது.
மேலும் மாமல்லபுரத்துச் சிற்பங்கள் மற்றும் இந்தியாவின் உலக பாரம்பரியச் சின்னங்கள் ஆகிய தலைப்புகளில் முறையே யுனெசுக்கோ அமைப்பால் அங்கீகரிக்கப்பட்ட தமிழக மற்றும் இந்திய மரபுச்சின்னங்கள் பற்றி கூறப்பட்டுளது.
மேற்கோள்கள்
பகுப்பு:வரலாற்றியல் தமிழ் நூல்கள் பகுப்பு:தொல்லியல் தமிழ் நூல்கள் பகுப்பு:2007 தமிழ் நூல்கள்
மீமிசல் வீரஅனுமார் கோயில்
மீமிசல் வீரஅனுமார் கோயில் தமிழ்நாட்டில் புதுக்கோட்டை மாவட்டம், மீமிசல் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அனுமார் சன்னதியும், பிள்ளையார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாமரைக் கோம்பை மாரியம்மன் கோயில்
தாமரைக் கோம்பை மாரியம்மன் கோயில் தமிழ்நாட்டில் தர்மபுரி மாவட்டம், தாமரைக் கோம்பை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
உபர்கோட் கோட்டை
உபர்கோட் கோட்டை (Uparkot Fort) இந்தியாவின் குசராத்து மாநிலத்திலுள்ள சூனாகத்  நகரத்திற்கு கிழக்குப் பகுதியில் அமைந்துள்ளது.
வரலாறு
மௌரியர்களின் ஆட்சிக் காலத்தில் கிர்னார் மலையின் அடிவாரத்தில் ஒரு கோட்டையும் நகரமும் நிறுவப்பட்டு, குப்தர்களின் ஆட்சிக்காலத்தில் தொடர்ந்து பயன்படுத்தப்பட்டது. ஆனால் மைத்திரகப் பேரரசினால் செளராட்டிர பிராந்தியத்தின் தலைநகரம் சூனாகத்திலிருந்து வல்லபிக்கு மாற்றப்பட்டபோது இக்கோட்டையும் நகரமும் அதன் முக்கியத்துவத்தை இழந்தன. சூடசாமா வம்சத்தினர் சவாடா ஆட்சியாளரிடமிருந்து வாமன்சுதாலியை (வந்தாலி) கையகப்படுத்தி சூனாகத்தைச் சுற்றிலும் குடியேறினர். என்பது வரலாறாகும்.
சூடாசாமா ஆட்சியாளர் கிரகரிபு (rc940-c.982) பழைய கோட்டையை காட்டில் இருந்து நீக்கி, கோட்டையின் அடித்தளத்தை இப்போது இருப்பதைப் போல அமைத்தார் என்று ஏமசந்திர ஆச்சாரியாவின் திவ்யசுரயாவில் கிடைக்கும் ஆதாரங்களிலிருந்து முடிவு செய்யலாம். புராணக்கதைகள் அதன் மறு கண்டுபிடிப்பைப் பற்றி பேசுகின்றன.
கட்டிடக்கலையும் முக்கிய இடங்களும்
உபர்கோட் கோட்டை பழைய கோட்டைகளில் மிகவும் வித்தியாசமான கோட்டையாகும். இக்கோட்டையின் கிழக்கிலுள்ள உயர்ந்த நிலப்பகுதியில் எழுப்பப்பட்ட கைப்பிடிச் சுவர்கள் குறைந்தது மூன்று மடங்கு அளவுக்கு உயர்த்தி கட்டப்பட்டுள்ளன. தொலைவிலிருந்து தாக்கப்படும் துப்பாக்கி முதலான ஏவுகணை தாக்குதல்களிலிருந்து காப்பாற்ற இந்த உயரம் உதவியது. கோட்டையின் நுழைவாயில் நகரத்திற்கு அப்பால் உள்ள கிழக்குச் சுவரில் ஒன்று மற்றொன்றுக்குள்ளாக அமையும் வகையில் மூன்று நுழைவாயில்களைக் கொண்டு பாதுகாப்பை பலப்படுத்தும் வகையில் அமைக்கப்பட்டுள்ளது. கோட்டைச் சுவர்கள் 60 முதல் 70 அடி உயரத்திற்கு நிமிர்ந்து பெரிய பெரிய கட்டடங்களை உருவாக்குகிறது. உட்புற நுழைவாயில் இந்தியக் கட்டிடக்கலையின் படைப்பான தோரண அலங்கார வளைவுக்கு ஒரு மாதிரியாக விளங்குகிறது.
வாயிலுக்கு மேலே உள்ள பாதுகாப்பு அரணில் 1450 ஆம் ஆண்டைச் சேர்ந்த மூன்றாம் மண்டலிகாவின் கல்வெட்டு ஒன்று உள்ளது. சுமார் 150 முழம் தொலைவு இடதுபுறத்தில் சீத்தாப்பழ தோப்பையும் 17 அடி நீளம் மற்றும் 4 அடி 8 அங்குல சுற்றளவு கொண்ட பெரிய 10 அங்குல துளையுள்ள உலோக பீரங்கி ஆகியவற்றையும் அங்கு காணலாம். இந்த பீரங்கித் துப்பாக்கி தியூவிலிருந்து கொண்டு வரப்பட்டது, உதுமானியப் பேரரசின் துருக்கியர்கள் 1538 ஆம் ஆண்டு மேற்கொண்ட தியூ முற்றுகையில் தோல்வியடைந்ததைத் தொடர்ந்து இப்பீரங்கியை அங்கு விட்டுச் சென்றனர். கோட்டை முகப்பில் ஒரு அரபு கல்வெட்டு உள்ளது, சலீம் கானின் மகனும் அரேபியா மற்றும் பெர்சியாவின் சுல்தானுமான சுல்தான் சுலைமான் உத்தரவுக்கு இணங்க எல்லாம்வல்ல கடவுளின் சேவைக்குப்  பயன்படுத்தவே இங்குள்ள பீரங்கி உருவாக்கப்பட்டது என்று அக்கல்வெட்டில் உள்ளதை மொழிபெயர்க்கலாம். 1531 இல் தலைநகரம் எகிப்தின் எதிரிகளையும் உண்மைக்கு புறம்பானவர்களையும் விரட்டியடித்து ஈட்டிய வெற்றியால் சுல்தான் புகழ் பெற்றார் என்பதை பறைசாற்ற துப்பாக்கியின் பின்பகுதியில்    அம்சாவின் மகன் முகம்மனின் வெற்றி என பொறிக்கப்பட்டுள்ளது. கோட்டையின் தெற்குப் பகுதியில் தியூவிலிருந்து கொண்டுவரப்பட்ட 13 அடி நீளமும், 4 அடி விட்டம் கொண்ட சூடனல் என்று அழைக்கப்படும் மற்றொரு பெரிய பீரங்கி வைக்கப்பட்டுள்ளது இந்த பீரங்கிகள் நீலம் மற்றும் மானேக் என்ற பெயர்களால் அறியப்படுகின்றன.
இதற்கு அருகில் மகமூத் பெகடாவால் கட்டப்பட்ட இந்து கோவிலின் பொருட்களிலிருந்து உருவான பள்ளிவாசல் ஒன்று உள்ளது. பள்ளிவாசல் மிகவும் பாழடைந்து காணப்பட்டாலும் அங்கு ஒரு மெலிதான வெற்றுக் கம்பம் நிற்கிறது. வெளியே அமைக்கப்பட்டுள்ள படிக்கட்டுகள் மூலம் மாடியின் கூரைக்கு ஏறலாம்.
பள்ளிவாசலுக்கு அருகிலுள்ள நூரி சாவின் கல்லறை மிகவும் விசித்திரமாக குழிவான விதானங்களால் அலங்கரிக்கப்பட்டும் கதவின் மேல் அழகிய வேலைப்பாடுகளாலும் அலங்கரிக்கப்பட்டுள்ளது. உபர்கோட்டில் ஆதி சாடி அல்லது ஆதி காடி வாவ் என்றழைக்கப்படும் இரண்டு கிணறுகள் உள்ளன. . இவை பண்டைய காலத்தில் ஆட்சியாளர்களின் அடிமைப் பெண்களால் வெட்டப்பட்டதாகக் கூறப்படுகிறது. உபர்கோட் குகைகள் 2 முதல் 3 ஆம் நூற்றாண்டு புத்த குகைகளாகும். இது பண்டைய காலங்களில் புத்த பிக்குகள் பயன்படுத்திய இரட்டைக் கதை குகை வளாகமாகும்.
டேவிட் வைஸ்
டேவிட் வைஸ் (David Wiese , பிறப்பு: மே 18 1985, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 53 முதல்தர துடுப்பாட்டப் போட்டிகளிலும், 90 ஏ-தர துடுப்பாட்டப் போட்டிகளிலும், 54 இருபது20 போட்டிகளிலும் கலந்து கொண்டுள்ளார். 2005/06-2013 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
உபர்கோட் கோட்டை
கட்டிடக்கலையும் முக்கிய இடங்களும்
நவாபி ஏரி என்பது உபர்கோட்டில் அமைந்துள்ள ஒரு சதுரவடிவ செயற்கை ஏரியாகும்.
டேவிட் வைஸ்
வெளி இணைப்பு
டேவிட் வைஸ் - கிரிக்கட் ஆக்கைவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 16 2013.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
உபர்கோட் கோட்டை
மேற்கோள்கள்
பகுப்பு:பௌத்த தொல்லியற்களங்கள் பகுப்பு:குஜராத்தின் தொல்லியற்களங்கள் பகுப்பு:இந்தியத் தொல்லியற்களங்கள் பகுப்பு:ஜூனாகத் மாவட்டம் பகுப்பு:குஜராத்தில் உள்ள கோட்டைகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
குடிசார் பொறியாளர்கள் நிறுவனம்
குடிசார் பொறியாளர்கள் நிறுவனம் (Institution of Civil Engineers) என்பது இலண்டனின் நடுப்பகுதியில் பணித்தலைமையிடம் அமைந்துள்ள குடிசார் பொறியாளர்களுக்கான தொழில்சார் கழகம் ஆகும். சனவரி 2, 1818இல் இந்நிறுவனம் தொடங்கப்பட்டது. தொடக்க காலத்தைப் போலவே, இப்போதும் இதன் உறுப்பினர்களுட்பெரும்பாலானோர் பிரித்தானியக் குடிசார் பொறியாளர்கள் ஆவர். ஆனாலும் இந்நிறுவனம் 150இற்கும் மேற்பட்ட நாடுகளிலிருந்து உறுப்பினர்களைக் கொண்டுள்ளதுடன், 2008இல் மொத்தமாக 80000 உறுப்பினர்களைக் கொண்டுள்ளது. நவம்பர் 2011இலிருந்து குடிசார் பொறியாளர்கள் நிறுவனத்தின் தலைவராக இரிச்சர்டு கோக்லி பொறுப்பேற்றுள்ளார்.
முன்னாள் குடிசார் பொறியாளர்கள் நிறுவனத் தலைவர்கள்
குடிசார் பொறியாளர்கள் நிறுவனத்தின் தலைவர்களாகச் சிறந்த பொறியாளர்கள் பலர் பதவியேற்றுள்ளனர். அவர்களுட்சிலர் பின்வருமாறு:-
தங்கப் பதக்கம்
குடிசார் பொறியியலில் பல்லாண்டுகளாகப் பெறுமதி வாய்ந்த பங்களிப்புகளை வழங்கிய தனியாட்களுக்குத் தங்கப் பதக்கம் வழங்கப்படுகின்றது.
கார்த்து வாட்சன் பதக்கம்
ஈடுபாட்டுடன் பெறுமதி மிக்க பணியைக் குடிசார் பொறியாளர்கள் நிறுவனத்துக்கு வழங்கிய குடிசார் பொறியாளர்கள் நிறுவன உறுப்பினர்களுக்குக் கார்த்து வாட்சன் பதக்கம் வழங்கப்படுகின்றது.
புருனெல் பதக்கம்
குடிசார் பொறியியலில் அணிகள், தனியாட்கள், அமைப்புகள் ஆகியவற்றுக்குப் புருனெல் பதக்கம் வழங்கப்படுகின்றது.
எட்மண்டு அம்பலிப் பதக்கம்
பொறியியற்றிட்டத்தில் படைப்புத் திறனுடனான வடிவமைப்புக்கு எட்மண்டு அம்பலிப் பதக்கம் வழங்கப்படுகின்றது.
அனைத்துலகப் பதக்கம்
ஐக்கிய இராச்சியத்துக்கு வெளியில், குடிசார் பொறியியலில் ஈடிணையற்ற பங்களிப்பை வழங்கிய குடிசார் பொறியாளர்களுக்கு அனைத்துலகப் பதக்கம் வழங்கப்படுகின்றது.
வாரன் பதக்கம்
குடிசார் பொறியாளர்கள் நிறுவன உறுப்பினர்கள் அவர்களது இடங்களுக்குச் செய்த பெறுமதி மிக்க பணிகளுக்காக வாரன் பதக்கம் வழங்கப்படுகின்றது.
தெல்வோர்டு பதக்கம்
குடிசார் பொறியாளர்கள் நிறுவனத்தால் ஆய்வுக்காக வழங்கப்படும் உயர்விருது தெல்வோர்டு பதக்கம் ஆகும்.
மேற்கோள்கள்
பகுப்பு:குடிசார் பொறியியல்
முக்கோணவியல் சார்புகளின் தொகையீடுகளின் பட்டியல்
மேற்கோள்கள்
பகுப்பு:முக்கோணவியல் சார்புகள் பகுப்பு:தொகையீட்டு நுண்கணிதம் பகுப்பு:முக்கோணவியல்
சி/2007 இ2 (லவ்யாய்)
சி/2007 இ2 (லவ்யாய்) (C/2007 E2 (Lovejoy) என்பது 2007 ஆம் ஆண்டு மார்ச்சு மாதம் 15 ஆம் நாள் கண்டுபிடிக்கப்பட்ட ஒரு காலமுறையற்ற வால்நட்சத்திரம் ஆகும். 2007 ஆம் ஆண்டு மார்ச்சு 27 அன்று சூரியனுக்கு மிக அருகிலும், இதே ஆண்டு ஏப்ரல் 25 இல் இவ்வால் நட்சத்திரம் புவிக்கு அருகிலுள்ள எர்குலசு விண்மீன்குழாமுக்கு 0.44 வா.அ அருகிலும் காணப்பட்டது.
கெனான் இ.ஓ.எசு 350டி எனத் தரம் வழங்கப்பட்ட இலக்கமுறை ஒளிப்படக்கருவி மூலமாகத்தான் இக்கண்டுபிடிப்பு நிகழ்த்தப்பட்டது. இவ்வொளிப்படப்பெட்டி மின்சுமை இணை சாதன அளவையியல் ஒளிப்படப்பெட்டியல்ல என்பது குறிப்பிடத்தக்கதாகும்.
புற இணைப்புகள்
பகுப்பு:வால்வெள்ளிகள்
இந்திய இயற்பியல் கழகம்
இந்திய இயற்பியல் கழகம் என்பது இந்தியாவில் இயற்பியலாளர்களுக்காக உருவாக்கப்பட்டது. இக்கழகம் 1934 இல் இந்திய இயற்பியலாளர் மேகநாத சாஃகாவால் உருவாக்கப்பட்டது.
நோக்கம்
ஆகியன இக்கழகத்தின் நோக்கங்கள் ஆகும்.
தலைமையிடம்
இதன் தலைமையகம் கொல்கத்தா நகரில் உள்ள இந்திய அறிவியல் அபிவிருத்திக்கான சங்கம் ஆகும்.
வெளி இணைப்புகள்
பகுப்பு:இயற்பியல் பகுப்பு:ஆய்வு நிறுவனங்கள் பகுப்பு:இந்தியாவில் உள்ள அறிவியல் நிறுவனங்கள்
வழெங்கடா குஞ்சு நாயர்
வழெங்கடா குஞ்சு நாயர் (Vazhenkada Kunchu Nair) (1909-1981) 20 ஆம் நூற்றாண்டின் சிறந்த கதகளி நிபுணர்களில் ஒருவர். இவர், சிறந்த கலைஞராகவும், குருவாகவும், சமசுகிருத அறிஞராகவும் இருந்தார். இவர் முக்கியமாக கேரளாவின் கதகளியின் இரண்டு பெரிய நிறுவனங்களில் குருவாக பணியாற்றினார்.
தொழில்
முதலில் கோட்டக்கல் பி.எஸ்.வி. நாட்டியச் சங்கத்திலும், 1946 முதல் 1960 முதல் 1972 வரை கேரள கலாமண்டலத்திலும் பணியாற்றினார். தென்னிந்தியாவின் கேரளாவின் முதன்மையான கலை நிறுவனமான காலமண்டலத்தின் முதல் முதல்வராகவும் இருந்தார் இவருக்கு பத்மசிறீ விருதும், சங்கீத நாடக அகாதமி விருதும் வழங்கப்பட்டுள்ளது. இவர் புகழ்பெற்ற பட்டிக்கம்தோடி இராவுன்னி மேனனின் முன்னணி சீடராக இருந்தார். மேலும் நளன், ருக்மாங்கதன், தருமன், வீமன், அருச்சுனன், பிராமணன் (சந்தானகோபாலம்), பரசுராமன் (சீதா சுயம்வரம்), எதிர் நாயகன்களாக இராவணன், துரியோதனன் போன்ற வேடங்களையும் ஏற்று நடித்தார்.
சீடர்கள்
மலப்புறம் மாவட்டத்தில் வழெங்கடா என்ற ஊரில் கதகளியின் குருக்களான கரியாட்டில் கொப்பன் நாயர், கல்லுவாழி கோவிந்த பிஷரோடி ஆகியோரிடம் பயிற்சி பெற்றார். இதையடுத்து, இவர் பட்டிக்கம்தோடியின் சீடரானார். கோட்டக்கல் பி.எஸ்.வி நாட்டியச் சங்கத்தில் ஆசிரியராக இருந்தபோது, சிஆர் ராமன் நம்பூதிரி,கோட்டக்கல் கிருட்டிணன்குட்டி நாயர், கோட்டக்கல் அப்பு நாயர், கோட்டக்கல் சிவராமன், கோட்டக்கல் கோபி நாயர், மங்கத் நாராயணன் நாயர், ராகவன் நாயர், கேகே நாராயணன்குட்டி பணிக்கர், சங்கரநாராயணன் எம்ப்ராந்திரி கோட்டக்கல் குட்டி கிருஷ்ணன், நெல்லியோடு வாசுதேவன் நம்பூதிரி, கோட்டக்கல் சம்பு எம்ப்ரந்திரி, கலாமண்டலம் வாசு பிஷாரடி, இ.வாசுதேவன் நாயர் மற்றும் கோட்டக்கல் சந்திரசேகரன் போன்றவர்கள் இவரிடம் பயின்ற ஒரு சிலர். கேரள கலாமண்டலத்தின் முன்னாள் முதல்வரான வழெங்கடா விஜயன் இவரது மகனாவார்.
இறப்பு
நீண்ட கால உடல்நலக்குறைவால் 1981 பிப்ரவரி 19 அன்று இறந்தார்.
வேற்றுமையில் ஒற்றுமை
{| style="background:#lightblue; clear:right; float:right;" வேற்றுமையில் ஒற்றுமை(unity in diversity) என்பது பல்குழுக் குமுகாயக் கூட்டணியில் நிகழும் ஒற்றுமையை வர்ணிக்கப் பயன்படுத்தப்படும் முழக்கம் ஆகும்.
இந்தியா - வேற்றுமையில் ஒற்றுமை காணும் நாடு
இந்தியாவில் மொழி, இனம், மதம், நிறம், வாழிடச் சூழல், கட்சி எனும் பல பிரிவுகளால் மக்கள் பிரிந்திருப்பினும் இந்தியன் எனும் உணர்வு அனைவரையும் ஒன்றிணைக்கும் சக்தியாகச் செயல்படுகிறது. உலகின் மிகப் பெரிய மக்களாட்சி நாடாக இன்றும் இந்தியா விளங்கக் காரணம் வேற்றுமையில் ஒற்றுமை காணும் இந்திய மக்களின் மனப்பாங்கே ஆகும்.
மேற்கோள்கள்
பகுப்பு:சமுதாய உளவியல்
டேர்டெவில் (தொலைக்காட்சித் தொடர்)
டேர்டெவில் (Daredevil) என்பது அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் நெற்ஃபிளிக்சு  என்ற ஓடிடி தளத்திற்காக 'ட்ரூ கோடார்ட்'  என்பவரால், இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு உருவாக்கப்பட்டது.
இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற தொலைக்காட்சித் தொடர்களின் தொடர்ச்சியைப் பகிர்ந்து கொள்கிறது. இந்தத் தொடரை ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது.
இந்த தொடரில் நடிகர் சார்லி சாக்ஸ் என்பவர் மாட் முர்டாக் மற்றும் டேர்டெவில் கதாபாத்திரத்தில் நடிக்கிறார், இவர் ஒரு பார்வையற்ற வழக்கறிஞராகவும், இரவில் முகமூடி அணிந்த கண்காணிப்பாளராக குற்றத்தை எதிர்த்துப் போராடுகிறார். இவருடன் இணைந்து டெபோரா ஆன் வோல், எல்டன் ஹென்சன், டோபி லியோனார்ட் மூர், வோண்டி கர்டிஸ்-ஹால், பாப் குன்டன், ரொசாரியோ டாசன், வின்சென்ட் டி'ஓனோஃப்ரியோ, ஜோன் பெர்ந்தல், எலோடி யுங், ஸ்டீபன் ரைடர், ஜோன் வேலி, ஜெய் அலி மற்றும் வில்சன் பெத்தேல் போன்ற பலர் நடித்துள்ளார்கள்.
இதன் முதல் பருவத்தின் அனைத்து அத்தியாயங்களும் ஏப்ரல் 10, 2015 அன்று நெற்ஃபிளிக்சு இல் வெளியானது. அதை தொடர்ந்து இரண்டாவது பருவம் முழுவதுமாக மார்ச் 18, 2016 அன்று வெளியாகி, அவை நேர்மறையான விமர்சனங்களைப் பெற்றன. பின்னர் ஜூலை 2016 இல், இந்தத் தொடரின் மூன்றாவது பருவம் பற்றிய செய்திகள் வெளியாகி, அக்டோபர் 19, 2018 அன்று புதுப்பித்த கதைக்களத்துடன் வெளியிடப்பட்டது.
வெளி இணைப்புகள்
பகுப்பு:நெற்ஃபிளிக்சு அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:குற்ற தொலைக்காட்சித் தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:2015 இல் தொடங்கிய தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தொலைக்காட்சி நிகழ்ச்சிகள் பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள் பகுப்பு:மீநாயகன் தொலைக்காட்சி தொடர்கள்
கனேடிய வங்கி
கனேடிய வங்கி (பிரெஞ்சு:Banque du Canada) கனடாவின் மைய வங்கியாகும். கனடாவின் பொருளாதார மற்றும் நிதி வளர்ச்சியில் இவ்வங்கி பெரும்பங்காற்றுகிறது. இதன் தலைநகரம் ஒட்டாவாவில் உள்ளது.
ஆளுனர்
இவ்வங்கியின் தலைவர் ஆளுனர் ஆவார். ஆளுனரின் பதவிக்காலம், ஏழாண்டுகளாகும். இயக்குனர்களின் குழு, ஆளுனரைத் தேர்வு செய்யும். அரசினால் இப்பதவி பறிக்கப்படலாம், என்றாலும், இதுவரை இவ்வாறு நடந்ததில்லை. ஆளுனர் பணக் கொள்கையை அமைப்பதில் முக்கிய பங்காற்றுவார்.
மேலும் பார்க்க
பகுப்பு:கனடிய வங்கிகள்‎
மேற்கு வங்காளத் திரைப்படத்துறை
மேற்கு வங்காள திரைப்படத்துறை அல்லது டோலிவுட் (Cinema of West Bengal) என்பது இந்தியாவில் மேற்கு வங்காளத்தில் கொல்கத்தாவை தலைமை இடமாக கொண்டு இயங்கும் இந்திய வங்காள மொழித் திரைப்படத்துறை ஆகும். 1932 ஆம் ஆண்டிலிருந்து டோலிகுஞ்ச் மற்றும் ஹாலிவுட் என்ற சொற்களில் இருந்து டோலிவுட் என்ற புனைப்பெயரில் அழைக்கப்படுகின்றது. இது வரலாற்று முக்கியத்துவம் வாய்ந்த திரைப்படத்துறையாகவும் மற்றும் ஒரு காலத்தில் இந்தியத் திரைப்படத் தயாரிப்பின் மையமாக இருந்தது.
இந்த திரைப்படத்துறை இந்தியத் திரைப்படத்துறையில் மிகவும் விமர்சன ரீதியாக பாராட்டப்பட்ட மற்றும் உலகளாவிய அளவில் திரைப்படங்கள் மற்றும் கலைத் திரைப்படங்களைத் தயாரிப்பதில் பெயர் பெற்றது. பல திரைப்படத் தயாரிப்பாளர்கள் இந்திய தேசிய திரைப்பட விருதுகள் மற்றும் சர்வதேச பாராட்டையும் பெற்றனர். 20 ஆம் நூற்றாண்டின் பிற்பகுதியில் இருந்து பெங்காலி திரையுலகம் சிறியதாகிவிட்டது, பாலிவுட் மற்றும் தென்னிந்திய சினிமா போன்ற பிற பிராந்திய திரைப்படத்துறை தொழில் ரீதியாக முந்தியுள்ளது.
சொற்பிறப்பியல்
டோலிவுட் என்பது ஹாலிவுட் என்ற பெயரை சார்ந்து வைக்கப்பட்ட முதல் இந்தியத் திரைப்படத்துறையின் பெயர் ஆகும். இந்த பெயர் 1932 ஆம் ஆண்டில் அமெரிக்க ஒளிப்பதிவாளரான வில்ஃபோர்ட் ஈ. டெமிங் என்பர் எழுதிய ஒரு கட்டுரையில் வெளியிடத்தப்பட்டு. அமெரிக்க பொறியியலாளர் தயாரித்த முதல் இந்திய ஒலித் திரைப்படமும் வங்காள மொழி திரைப்படம் ஆகும்.
மேற்கோள்கள்
பகுப்பு:இந்தியத் திரைப்படத்துறை
நான்காம் அமெனம்ஹத்
நான்காம் அமெனம்ஹத் (Amenemhat IV) பண்டைய எகிப்தின் மத்தியகால இராச்சியத்தை கிமு 1990 முதல் 1800 முடிய ஆண்ட 12-ஆம் வம்சத்தின் இறுதி பார்வோன் ஆவார். மேலும் இவர் மன்னர் மூன்றாம் அமெனம்ஹத்துடன் இணைந்து இணை ஆட்சியராக 2 ஆண்டுகள் இருந்தார். வாலிப வயதில் இறந்த மூன்றாம் அமெனஹத்தின் பட்டத்தரசி சோபெக்நெபரு எகிப்தை கிமு 1806 முதல் கிமு 1802 முடிய நான்கு ஆண்டுகள் ஆண்டார். நான்காம் அமெனம்ஹத்தி கல்லறை தெற்கின் மஸ்குவானா பிரமிடில் உள்ளது. இந்த வம்சத்தின் வீழ்ச்சிக்குப் பின் 13-ஆம் வம்சத்தினர் எகிப்தை ஆண்டனர்.
மேலும் படிக்க
பகுப்பு:எகிப்திய மன்னர்கள் பகுப்பு:எகிப்தின் பன்னிரண்டாம் வம்சம்
பொன் மலை சண்டை
பொன்மலை சண்டை அல்லது பொன்மலைப் போர் (Battle of Golden Rock) என்பது 1753, சூன் 26-ல், இரண்டாம் கர்நாடகப் போரின் போது, பிரித்தானிய மற்றும் பிரெஞ்சு கிழக்கிந்திய நிறுவனப் படைகளுக்கு இடையே நடந்த போர் ஆகும். ஐதர் அலி தலைமையில் மைசூர் அரசின் குதிரைப்படை உதவியுடன் பிரெஞ்சுப் படைகள் திருச்சிராப்பள்ளி அருகே பிரித்தானியப் புறக்காவல் நிலையைத் தாக்கினர். இச்சண்டையில் ஸ்ட்ரிங்கர் லாரன்ஸ் தலைமையின் கீழிருந்த பிரித்தானியப் படை வெற்றி பெற்றது.
மேற்கோள்கள்
பகுப்பு:1753 நிகழ்வுகள் பகுப்பு:தமிழகப் போர்கள் பகுப்பு:18 ஆம் நூற்றாண்டில் இந்தியா பகுப்பு:இரண்டாம் கர்நாடகப் போர்கள்
மணிச்சிகை
thumb|குன்றிமணிச் செடி மணிச்சிகை என்பது குறிஞ்சிநிலக் கோதையர் குவித்து விளையாடியதாகத் தொகுத்துக் கூறப்பட்டுள்ள 99 மலர்களில் ஒன்று.
இந்த மலர் பற்றிய செய்தி வேறு சங்கப்பாடல்களில் இல்லை. என்றாலும் இந்த மலரின் பெயரைக்கொண்டு இந்த மலர் இன்னதென உணரமுடிகிறது.
மணி என்னும் முன்னொட்டு மணியாங்கல் என்னும்போது சிறிய கல்லை உணர்த்தும். மண் < மணல் என்பனவும் இச்சொல்லின் வேரிலிருந்து தோன்றியவை.
முதலான சொற்களில் மணி என்பது கருநீல நிறத்தையும், கருநிறத்தையும் உணர்த்துதலைக் காணலாம்.
இதனை மனத்திற்கொண்டு நீல(கரு)நிறத்தை உச்சியில் கொண்ட குன்றிமணியைக் குறிப்பதாக அறிஞர்கள் கருதுகின்றர். ஆயின் இது குன்றிமணியைக் குறிக்கும்.
அடிக்குறிப்பு
பகுப்பு:சங்க கால மலர்கள்
வெள்ளோடு
வெள்ளோடு (Vellode) என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 272 மீட்டர் உயரத்தில் அமைந்துள்ள வெள்ளோடு பகுதியின் புவியியல் ஆள்கூறுகள், 11.2341°N, 77.6586°W (அதாவது, 11°14'02.8"N, 77°39'31.0"E) ஆகும். பெருந்துறை, முகாசி அனுமன்பள்ளி, அரச்சலூர், கனகபுரம், கஸ்பாபேட்டை மற்றும் கவுண்டிச்சிபாளையம் ஆகியவை வெள்ளோடு பகுதிக்கு அருகிலுள்ள முக்கிய புறநகர்ப் பகுதிகளாகும்.
ஈரோடு மாவட்டத்திலுள்ள முக்கியமான சுற்றுலாத் தலமாக, இங்குள்ள வெள்ளோடு பறவைகள் சரணாலயம் விளங்குகிறது. இச்சரணாலயத்தில் சுமார் ரூ.4.90 கோடி செலவில் மேம்பாட்டுப் பணிகள் மேற்கொள்ளப்பட்டுள்ளன. வனத்துறை கட்டுப்பாட்டிலுள்ள இந்த சரணாலயத்தில் 190 ஏக்கர் பரப்பளவில் குளம் ஒன்று உள்ளது. 'சர்வதேச முக்கியத்துவம் வாய்ந்த ஈரநிலம்' என்று 'ராம்சார்' அமைப்பால் அங்கீகாரம் அடைந்துள்ளது.
வெள்ளோடு பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
ஆனைக்கொய்யா
ஆனைக்கொய்யா (பெர்சியா அமெரிக்கனா ), வெண்ணெய்ப் பழம், பால்டா அல்லது அவகொடா (ஸ்பானிஷ்), வெண்ணெய் பேரி அல்லது முதலைப் பேரி என்றும் அழைக்கப்படுகின்ற ஒரு பூக்கும் தாவரம் ஆகும். இது கரீபியன், மெக்சிகோ, தென்னமெரிக்கா மற்றும் மத்திய அமெரிக்கா ஆகிய நாடுகளை பிறப்பிடமாகக் கொண்ட ஒரு மரம் ஆகும். இலவங்கம், கற்பூரம் மற்றும் புன்னைமரம் ஆகியவற்றுடன் இதுவும் பூக்கும் தாவரக் குடும்பமான லௌரசியேவினைச் சேர்ந்ததாக வகைப்படுத்தப்படுகிறது. "ஆனைக்கொய்யா" என்பது மரத்தின் (தொழில்நுட்பரீதியாக பெரிய விதையைக் கொண்டிருக்கும் பெரிய பெரி) பழத்தையும் குறிக்கின்றது. இவை முட்டைவடிவாக அல்லது கோளவடிவாக காணப்படுகின்றன.
ஆனைக்கொய்யா பழங்கள் வணிக ரீதியில் மதிப்புமிக்கவை. மேலும் அவை உலகம் முழுவதும் வெப்பமான காலநிலையில் பயிரிடப்படுகின்றன. அவை பச்சைநிறத் தோலினையுடைய, அறுவடைக்குப் பின்னர் பழமாகிவிடுகின்ற பேரிக்காய் வடிவிலான பழத்தை உருவாக்குகின்றன. மரங்கள் பகுதியளவான தன்மகரந்தச்சேர்க்கையை கொண்டுள்ளன. இவை பெரும்பாலும் முன்னறிந்து கொள்ளக் கூடிய தன்மையையும் பழத்தின் எண்ணிக்கையையும் நிலைநிறுத்த ஒட்டுதல் மூலமாக இனப்பெருக்கம் செய்கின்றன.
சொற்பிறப்பியல்
"ஆவகோடா ('avocado') என்ற வார்த்தையானது நகூயட்ல் வார்த்தையான அகூயகேட்ல் ('விறை', பழத்தின் வடிவத்தைக் குறிக்கின்றது) என்பதிலிருந்து வந்தது. ஆசுடெக்குகள் ஆனைக்கொய்யாக்களை கருவளம் நிறைந்த பழமாக அறிந்திருந்தனர். ஆர்ஜென்டீனா, பொலிவியா, சிலி, பெரு மற்றும் உருகுவே போன்ற சில தென்னமெரிக்க நாடுகளில் ஆனைக்கொய்யா பழமானது அதன் கெச்வ் பெயரான பால்டா மூலமாக அறியப்படுகின்றது. பிற இசுபானிய மொழி பேசும் நாடுகளில் அகுயகடே என்றும், போர்ச்சுகீசிய மொழியில் அபகடே என்றும் அழைக்கப்படுகின்றது. இந்தப் பழமானது சில நேரங்களில் (அதன் வடிவம் மற்றும் சில இனங்களின் முரட்டு பச்சைத் தோல் ஆகியவற்றின் காரணத்தால்) வெண்ணெய் பேரி அல்லது முதலைப் பேரி என்று அழைக்கப்படுகின்றது. நகூயட்ல் அகூயகேட்ல், அகூயகாமோலி வார்த்தையில் வெண்ணெய்ப் பழச்சாறு அல்லது சுவைச்சாறு என்று பொருள்படுவது போன்று வேறு வார்த்தைகளுடன் இணைக்க முடியும். இது மெக்சிகன் இசுபானிய வார்த்தையான குயகமோல் என்பதிலிருந்து பெறப்பட்டது."
வேளாண்மை
thumb|150px|left|பெர்சியா அமெரிக்கனா, பகுதியான விதை மற்றும் வேர்களுடன் முழுமையான இளம் வெண்ணெய்ப் பழச் செடி (நாற்று) thumb|2005 இல் உலகளாவிய வெண்ணெய்ப் பழ வெளியீடு
ஆனைக்கொய்யா மரங்கள் 20 மீ (69 அடி) வரையில் பக்கம் பக்கமாக அமைக்கப்பட்ட 12 செ.மீ (4.7அங்.) – 25 செ.மீ (9.8 அங்.) நீண்ட இலைகளைக் கொண்டு வளர்கின்றன. இதன் பூக்கள் தெளிவில்லாத, பச்சைநிறம் கலந்த மஞ்சள் நிறத்தில், 5 மி.மீ (0.2 அங்.) – 10 மி.மீ (0.4 அங்) அகலத்தில் காணப்படுகின்றன. ஆனைக்கொய்யா பழமானது 7 செ.மீ (2.8 அங்.) – 20 செ.மீ (7.9 அங்.) நீளமும், 100 கிராம் (3.5 அவுன்ஸ்) முதல் 1,000 கிராம் (35 அவுன்ஸ்) வரையிலான எடையையும் கொண்டிருக்கின்றது. இப்பழம் 5 செ.மீ (2.0 அங்.) – 6.4 செ.மீ (2.5 அங்.) நீளமுள்ள ஒரு பெரிய மைய விதையையும் கொண்டிருக்கின்றது.